മുഖ്യമന്ത്രി പിതൃതുല്യന് കുഞ്ഞാലിക്കുട്ടിക്കെതിരായ പോരാട്ടം അവസാനശ്വാസം വരെ കെ.ടി.ജലീല് കോഴിക്കോട്: മുഖ്യമന്ത്രി പിണറായി വിജയന് തനിക്ക് പിതൃതുല്യനാണെന്ന് കെ.ടി.ജലീല് എം.എല്.എ. അദ്ദേഹത്തിന് എന്നെ ശാസിക്കാം, ഉപദേശിക്കാം, തിരുത്താം. അതിനുള്ള എല്ലാ അധികാരവും അവകാശവും പിണറായി വിജയനുണ്ട്. ട്രോളന്മാര്ക്കും വലതുപക്ഷ സൈബര് പോരാളികള്ക്കും കഴുതക്കാമം കരഞ്ഞു തീര്ക്കാമെന്ന് ജലീല് ഫേസ്ബുക്കില് കുറിച്ചു.ജീവിതത്തില് ഇന്നുവരെ ഒരു നയാപൈസയുടെ അഴിമതി നടത്തിയിട്ടില്ല. ഒരു രൂപയുടെ കള്ളപ്പണ ഇടപാടിലും പങ്കാളിയായിട്ടില്ല. കടം വാങ്ങിയ വകയില് പോലും ഒന്നും ആര്ക്കും കൊടുക്കാനില്ല. ലോകത്തെവിടെയും പത്തു രൂപയുടെ അവിഹിത സമ്ബാദ്യവുമില്ല. അതുകൊണ്ടു തന്നെ ലീഗ് രാഷ്ട്രീയത്തെ ക്രിമിനല് വല്കരിച്ച കുഞ്ഞാലിക്കുട്ടിക്കെതിരെയും അദ്ദേഹത്തിന്റെ കള്ളപ്പണഹവാല ഇടപാടുകള്ക്കെതിരെയും അനധികൃത സ്വത്തു സമ്ബാദനത്തിനെതിരെയുമുള്ള പോരാട്ടം അവസാന ശ്വാസം വരെ തുടരുമെന്ന് ജലീല് പറഞ്ഞു.എ.ആര് നഗര് സര്വീസ് സഹകരണബാങ്കിലെ തട്ടിപ്പില് ഇ.ഡി അന്വേഷണം ആവശ്യമാണെന്ന കെ.ടി.ജലീലിന്റെ വാദം മുഖ്യമന്ത്രി കഴിഞ്ഞ ദിവസം തള്ളിയിരുന്നു. കെ.ടി ജലീല് ഇ.ഡി ചോദ്യം ചെയ്ത ആളാണല്ലോ. ചോദ്യം ചെയ്യലോടെ ഇ.ഡിയില് കുറെക്കൂടി വിശ്വാസ്യത അദ്ദേഹത്തിന് വന്നിട്ടുണ്ട് എന്നാണ് തോന്നുന്നത്. അങ്ങിനെയുള്ള പ്രതികരണങ്ങളാണ് കാണുന്നത്. ഏതായാലും കേരളത്തിന്റെ സഹകരണ മേഖല ഇ.ഡിയല്ല കൈകാര്യം ചെയ്യേണ്ടത്.സാധാരണനിലക്ക് ഇത്തരം ആവശ്യങ്ങള് ഉന്നയിക്കുന്നത് ശരിയല്ല. അന്വേഷിക്കാന് ആവശ്യമായ എല്ലാ സംവിധാനങ്ങളും ഇവിടെയുണ്ട്. അതിപ്പോള് നടക്കാത്തത് കോടതി ഇടപെടല് ഭാഗമായാണ്. അത് എല്ലാവര്ക്കും അറിയാമെന്നായിരുന്നു മുഖ്യമന്ത്രിയുടെ പ്രതികരണം.